Ferðamálaráð Íslands og 14 íslensk fyrirtæki á einni stærstu ferðasýningu í heimi Málþing um framtíð ferjusiglinga yfir Breiðafjörð Í síðustu viku stóð yfir hin árlega ferðasýning World Travel Market í London en hún er ein hin stærsta sinnar tegundar í heimi . Ferðamálaráð Íslands var á meðal þátttakenda líkt og undanfarin ár ásamt 14 íslenskum ferðaþjónustufyrirtækjum . Hver fermetri var þó nýttur til hins ýtrasta enda koma þarna saman yfir 5.000 sýnendur frá um 190 löndum . Heildarfjöldi þátttakenda , að starfsfólki sýningarinnar meðtöldu , er á bilinu 45 - 50 þúsund enda var álagið á samgöngukerfi svæðisins gríðarlegt . Markmiðið með svona sýningu er auðvitað fyrst og fremst að skapa viðskipti fyrir íslenska ferðaþjónustu og ég heyri ekki annað á íslensku þátttakendunum en að þeir séu ánægðir með árangurinn . Miðað við sýninguna í fyrra þá fannst mér sýningin nú enn betri . Við fengum mun betri stað í sýningarhöllinni í ár . Samstarf NorðurlandannaÁ undanförnum árum hefur verið haft samstarf við hin Norðurlöndin um leigu á sameiginlegu sýningarsvæði og gerð sameiginlegs sýningarbáss . Sigrún segir að þetta fyrirkomulag verði tekið til endurskoðunar fljótlega eftir áramót , en þá verður haldinn fundur í Reykjavík með fulltrúum frá hinum Norðurlöndunum þar sem árangur síðustu sýningar verður ræddur og tekin ákvörðun um næstu sýningu . Við hjá Iceland Express vorum þarna að taka þátt í fyrsta skipti og vissum þ.a.l. ekki alveg á hverju við máttum eiga von . En það var mjög mikið að gera hjá okkur allan tímann og til okkur voru m.a. að koma nýir aðilar sem ekki hafa verið að bjóða upp á ferðir til Íslands hingað til . segir Lúðvík . Við erum afar ánægð með árangurinn , eins og jafnan áður , og það var aldrei spurning í okkar huga hvort við ættum að vera með eða ekki . Mér þótti sýningin núna fara frekar hægt af stað , sem voru smá vonbrigði , en hún tók síðan vel við sér . Það sem skiptir öllu máli í sambandi við svona sýningu er að vera búin að undirbúa sig vel , hafa samband við viðskiptavini fyrir fram og láta vita af sér . Það kostar líka mikla fjármuni að taka þátt í slíkum sýningum , þannig að afraksturinn þarf að réttlæta útlátin . Varðandi kostnað við þátttöku í sýningunni segist Sigrún hafa heyrt þá umræðu að líkast til væri ódýrara fyrir Ísland að vera með sér bás , frekar en í samstarfi með hinum Norðurlöndunum eins og verið hefur .